Sug
"Sug" ('Tõmme') on norra kirjaniku Cecilie Løveidi lühiromaan. Selle andis välja kirjastus Gyldendal 1979. aastal. Teos on just nagu punktiirromaan, mis koosneb lühifragmentidest. Pikemad tekstid jutustavad tükikesi ühest loost; paljud lühikesed tekstid on lüürilised ning neid võib pidada proosaluuletusteks või luuletusteks. Pärast seda teost keskendus Løveid lüürilise proosa asemel näidenditele.